KS Daily View วันที่ 31 มี.ค. 2565
31 มีนาคม 2565

KS Daily View 31.03.2022 >>> ทิศทางการลงทุนยังต้องติดตามการเจรจารัสเซีย– ยูเครนรอบถัดไปวันที่ 1 เม.ย., การประชุม OPEC+, ตัวเลขแรงงานสหรัฐ ส่วนผลประชุม กนง. ยังคงดอกเบี้ย 0.5% และช มีมุมมองบวกต่อการฟื้นตัวในประเทศ/ SET คาด 1690 +/- หุ้นแนะนำ DOHOME
ตลาดต่างประเทศ : ตลาดหุ้นฝั่งประเทศพัฒนาแล้วทั้งสหรัฐ และยุโรปเมื่อคืนปรับลง KS ประเมินว่าจากการถูก Take Profit หลังจากขึ้นมาต่อเนื่องตั้งแต่กลางเดือน มี.ค. ระยะสั้นยังมีโอกาสปรับขึ้นต่อแต่ Upside เริ่มลดลง โดยตลาดหุ้นเอเซียและตลาดหุ้นไทยวันนี้มีโอกาสอ่อนตัว และ SET Index คาดยังติดแนวต้านสำคัญ 1700 จุด
โดยประเมินในช่วงที่เหลือของสัปดาห์นี้ดูเหมือนยังไม่มีปัจจัยอะไรใหม่ เชื่อว่าประเด็นที่อยู่ในจุดสนใจยังเป็นประเด็นเดิมคือ
1.)สถานการณ์รัสเซีย-ยูเครน แม้จะมีการทยอยถอนทหารออกจากกรุงเคียฟ และมีการยื่นข้อเสนอกัน แต่ยังต้องติดตามการเจรรารอบถัดไปวันพรุ่งนี้ เพราะล่าสุด เห็นการกลับมาปะทะกัน ฝั่งรัสเซียประกาศไครเมียเป็นส่วนนึงของรัสเซีย และหลังจากวันนี้ 31 มี.ค.ประธานาธิบดีปูตินยังคงคำสั่งให้ธนาคารรัสเซียต่างๆ เริ่มเปิดรับชำระค่าพลังงานตากประเทศฝั่งตรงข้ามด้วยเงินรูเบิลของรัสเซีย KS ให้น้ำหนักมาตรการคว่ำบาตร(Sanction) จากประเทศพันธมิตรยูเครนต่อรัสเซียจะมีเพิ่มและยืดเยื้อ? ประเมินยังมีโอกาสที่ตลาดหุ้นและราคาโภคภัณฑ์จะยังผันผวน
2.) ติดตามผลการประชุมกลุ่ม OPEC+ ตลาดคาดว่าจะมีมติเพิ่มการผลิตเกิน 400 KBD ซึ่งจะมีผลต่อทิศทางราคาน้ำมันดิบโลก แม้ช่วงสั้นเมื่อคืนราคาน้ำมันดิบจะปรับขึ้นแรง 3.4%DoD หนุนจากเมื่อคืน EIA ได้รายงานสต็อกน้ำมันดิบลดลงมากกว่าคาด แต่ KS ประเมินในช่วงนี้ปัจจัยกดดันราคาน้ำมันในช่วงนี้จะมีมากกว่าปัจจัยบวก อาทิ Lockdown ในจีน, เศรษฐกิจยุโรปชะลอตัว และ Iran deal
3.) วันศุกร์นี้ติดตามตัวเลขการจ้างงาน,อัตราการว่างงานสหรัฐฯ เดือน มี.ค. ตลาดคาด 3.7% ลดลงจากเดือนก่อนหน้าที่ 3.8% ซึ่งจะมีผลต่อทิศทางอัตราดอกเบี้ยสหรัฐ KS ประเมินตลาดได้รับรู้คาดว่า Fed จะขึ้นดอกเบี้ย 50 bps ในการประชุม 2 ครั้งในช่วง 2Q22 คือรอบ 4 พ.ค และ รอบ 15 มิ.ย. แต่ KS ให้น้ำหนักประกาศลดขนาดงบดุล (Quantitative Tightening: QT) ในการประชุม 4 พ.ค KS ให้น้ำหนักคือ Fed จะปล่อยให้พันธบัตรหมดอายุเอง (คาดตลาดหุ้นไม่น่าตอบรับเชิงลบมาก) หรือ เพิ่มเติมด้วยการขายพันธบัตรออกมา(คาดตลาดหุ้นมีโอกาสตอบรับเชิงลบ)
4.) ประเด็น Inverted Yield Curve หลังจาก 10-2 Year Treasury Yield Spread ล่าสุดอยู่ที่ 4 bps ใกล้ 0 (ในอดีต หากติดลบมักจะตามด้วยการเศรษฐกิจถดถอย 6-12 เดือนข้างหน้า) KS ประเมินในรอบนี้ ในระยะสั้นยังไม่น่ากังวล เพราะปัจจุบัน Yield Curve ยังเป็นลักษณะ Bearish flattening และคาดการโอกาสเกิดภาวะเศรษฐกิจถดถอย(Recession) ใน Bloomberg คาดสหรัฐโอกาสเกิดยังต่ำอยู่ที่ 20%
ตลาดในประเทศ : ผลประชุม กนง.เมื่อวานมีมติเอกฉันท์คงอัตราดอกเบี้ยนโยบายไทยที่ 0.5% ตามที่คาด โดย Highlight KS สรุป
1.)ธปท.คาดการเติบโตเศรษฐกิจไทยปี 2565 ดีกว่าที่หลายสำนักเศรษฐกิจประเมิน แม้ ธปท. จะปรับลดคาด GDP Growth ปี 2565 เหลือ +3.2%YoY(เดิมคาด 3.4%) เทียบกับ KGroup ของเราพึ่งปรับลด GDP Growth เหลือ +2.5% ถึง +2.9%YoY
2.) ธปท. ยังคงมุมมองเศรษฐกิจไทยยังห่างไกลจากภาวะ stagflation(คือ ภาวะเงินเฟ้อสูง,เร่งตัวขึ้น และเศรษฐกิจเติบโตช้าลง) ธปท.ประเมินเงินเฟ้อสูงแค่ระยะสั้น แต่ระยะยาวยังคุมได้ โดยปรับเพิ่มคาดการณ์เงินเฟ้อเป็น +4.9% ส่วนผลกระทบจากรัสเซีย-ยูเครนคากระทบไทยจำกัด
3.)คาดเศรษฐกิจปี 2565 ภายในประเทศ(Domestic) จะฟื้นเด่น ส่วนปีหน้า 2566 คาดแรงหนุนจากภาคท่องเที่ยว
4.) ส่งสัญญาณดอกเบี้ยไทยไม่จำเปนต้องเร่งขึ้น
โดยภาพรวมประเมินจากปัจจัยต่างประเทศและในประเทศดังกล่าวทั้งหมด KS ยังคงมุมมองตลาดหุ้นยังมีโอกาสผันผวน และราคาน้ำมันดิบยังมีโอกาสอ่อนตัวในช่วงสั้นต่อ , ค่าเงินบาทแม้ช่วงสั้นจะแข็งค่าหลังจาก กนง. ยังคงดอกเบี้ยและยังไม่รีบขึ้น ทำให้ประเมินค่าเงินบาทระยะกลางยังมีโอกาสอ่อนค่า ส่วน Bond Yields ประเมิน Upside เริ่มจำกัด ทำให้กลยุทธการลงทุน ยังแนะนำหุ้น 4 กลุ่มหลัก คือ กลุ่มการเงิน(TIDLOR, ASK ,THANI, AEONTS, BAM CHAYO) กลุ่มเครื่องดื่ม (SAPPE, CBG, OSP) กลุ่ม Tech Consult อาทิ (BBIK, BE8), กลุ่มโรงไฟฟ้า (GULF, GUNKUL, SSP)
มุมมองตลาดหุ้น SET คาด 1690+/- หุ้นแนะนำ DOHOME
Top pick : DOHOME(ราคาพื้นฐาน 24.5 บาท) คาดไตรมาส 1/2565 จะดีขึ้น QoQ ในเชิง QTD SSSG ของ DOHOME ยังคงเป็นบวกที่ประมาณ +28-30% จากความต้องการวัสดุก่อสร้างที่แข็งแกร่งและราคาเหล็กที่สูงขึ้น YoY ในปี 2565 เราคาดว่า DOHOME จะสามารถทำให้กำไรเติบโตที่ 11% เป็น 2.0 พันลบ. จากการเติบโตอย่างแข็งแกร่งของยอดขายที่ 19% YoY
รายงานตัวเลขเศรษฐกิจ
วันพฤหัสฯ ติดตาม ตัวเลข NBS manufacturing PMI ของจีนเดือน มี.ค. คาด 49.1 จุด (-2.2% MoM) ตัวเลข ตัวเลขการบริโภคภาคเอกชนของไทยเดือน ก.พ. คาด -0.1% MoM ตัวเลขการลงทุนภาคเอกชนของไทยเดือน ก.พ. คาด +1.1% MoM ตัวเลขดุลบัญชีเดินสะพัดของไทย เดือน ก.พ. คาด -2.9 พันล้านเหรียญสหรัฐฯ ตัวเลขอัตราการว่างงานของยุโรปเดือน ก.พ. คาด 6.7% (ทรงตัว MoM) ตัวเลข Personal spending ของสหรัฐฯ เดือน ก.พ. คาด +0.5% MoM ตัวเลข Personal income ของสหรัฐฯ เดือน ก.พ. คาด +0.5% MoM ตัวเลข Initial Jobless Claim รายสัปดาห์ของสหรัฐฯ คาด 2 แสนตำแหน่ง ถ้อยแถลงของ Fed Williams และการประชุมกลุ่ม OPEC+
วันศุกร์ ติดตาม ตัวเลข Caixin manufacutring PMI ของจีนเดือน มี.ค. ของจีน คาด 49.1 จุด (-2.6% MoM) วเลขการจ้างงานนอกภาคเกษตรของสหรัฐฯ เดือน มี.ค. คาด 4.75 แสนตำแหน่ง ตัวเลขอัตราการว่างงานของสหรัฐฯ เดือน มี.ค. คาด 3.7% (ลดลงจากเดือนก่อนหน้าที่ 3.8%) ตัวเลขค่าจ้างรายชั่วโมงของสหรัฐฯ เดือน มี.ค. คาด +0.3% MoM และ +5.5% YoY และตัวเลข ISM manufacturing PMI ของสหรัฐฯ เดือน มี.ค. คาด 58.6 จุด (ทรงตัว MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp